**Tankörvezetői Pályázat 2025/2026/1**

A GTK HK pályázatot ír ki tankörvezetői pozícióra az Egyetem minden **nappali tagozatos**, aktív félévre beiratkozott hallgatója számára a 2025/2026 tanév őszi félévére.

Olyan hallgatókat keresünk, akik szívesen segítenének fiatalabb társaiknak a nehezebb tárgyak teljesítésében.

Célunk olyan tanköröket kialakítani, ahol a hallgatók megtudják, milyen hasznos közösen készülni a zárthelyi dolgozatokra és vizsgákra, valamint mennyivel egyszerűbb együtt megérteni a tananyagot.

A tankörök csoportmunka jelleggel működnek, ahol a hallgatók a tankörvezető segítségével közösen fel tudnak készülni az írásbeli számonkérések anyagából.

**Az alábbi tárgyakból keresünk tankörvezetőket:**

* Matematika A1 és A2 (GM, NG, PSz vagy MM)
* Közgazdaságtan I. és II.
* Számvitel II.
* Fizika
* Műszaki mechanika
* Gazdaságstatisztika
* Ökonometria
* Kvantitatív módszerek
* Kreatív kommunikáció
* Vagy bármilyen egyéb GTK-s hallgatókat érintő tantárgy

**A tankörvezető feladatai:**

* Felkészülés a tankörökre és azok megtartására
* Tananyaggal kapcsolatos kérdések megválaszolása (nem korrepetálás)
* Kapcsolattartás az illetékes tanszékkel
* Kapcsolattartás a Hallgatói Képviselettel

**Mit nyújtunk cserébe?**

* A tankörvezetők teljesítményük alapján “Hallgatók az oktatásért” ösztöndíjban részesülnek.
* Szakmai pontokkal jutalmazzuk pályázatainkban (Kar Kiváló Hallgatója, Erasmus+ ösztöndíj stb.)
* Segítséget nyújtunk az események megszervezésében, hirdetésében és a teremfoglalásban.

**Elvárásaink a tankörvezetőktől:**

* Tantárgyanként legalább 3-5 alkalom tartása, tantárgy jellegétől függően.
* A szükséges tananyag átfogó ismerete.
* A pályázatban foglaltak jelenléti oktatásra vonatkoznak, online keretek között a pályázatban foglaltak változhatnak.

**A jelentkezés és kiválasztás menete, feltételei:**

1. A jelentkezés feltétele a **kinyomtatott, majd kézzel aláírt** adatlap szkennelt változatának elküldése az alábbiakban jelölt email címre és egy **legalább fél oldalas motivációs levél** elküldése PDF vagy Word formátumban [Tankörvezetői jelentkezés] címmel, amely tartalmaz egy rövid bemutatkozást és az alábbi kérdésekre adott válaszokat:

*Miért szeretnél jelentkezni?*

*Mennyi időt tudnál szentelni a tankörök megtartására és a felkészülésre?*

*Hogyan képzeled el a sikeres tanköröket?*

*Milyen szakmai tapasztalatod, motivációd támasztja alá, hogy te vagy az ideális pályázó?*

*Tartanál-e másik tankörvezetővel közösen tankört?*

1. A pályázatot leadók vállalják, hogy egy rövid szóbeli meghallgatáson vesznek részt.

Ennek időpontja: **2025. szeptember (23-29.) .**  melynek pontos időpontjáról e-mailben előzetesen egyeztetünk a jelentkezőkkel.

1. A pályázat leadási határideje:

**2025. szeptember 21. . (vasárnap) 23:59!**

1. A pályázat leadása:

A pályázatokat e-mailben kell eljuttatni a **jelentkezes@gtkhk.bme.hu** címre.

Egyéb információért írj az *oktatas@gtkhk.bme.hu* címre.